Document ID: 32002D0776

Komission päätös,
tehty 3 päivänä lokakuuta 2002,
kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta yhdennentoista kerran
(tiedoksiannettu numerolla K(2002) 3605)
(ETA:n kannalta merkityksellinen teksti)
(2002/776/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna asetuksella (EY) N:o 1282/2002(2), ja erityisesti sen 17 artiklan 3 kohdan b alakohdan,
sekä katsoo seuraavaa:
(1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2002/416/EY(4), vahvistetaan luettelo kolmansista maista tapahtuvaan hevoseläinten siemennesteen tuontiin hyväksytyistä keinosiemennysasemista.
(2) Kanadan toimivaltaiset viranomaiset esittivät tiettyjä muutoksia hyväksyttyjen keinosiemennysasemien luetteloon.
(3) Amerikan yhdysvaltojen toimivaltaiset viranomaiset ovat ilmoittaneet komissiolle virallisesti muutaman hevoseläinten keinosiemennysaseman hyväksymisestä direktiivin 92/65/ETY säännösten mukaisesti.
(4) Uuden-Seelannin toimivaltaiset viranomaiset ovat ilmoittaneet komissiolle virallisesti yhden hevoseläinten keinosiemennysaseman hyväksymisestä direktiivin 92/65/ETY säännösten mukaisesti.
(5) On aiheellista muuttaa hyväksytyistä asemista laadittua luetteloa kyseisistä kolmansista maista saatujen uusien tietojen perusteella ja merkitä näkyvästi liitteeseen tehdyt muutokset selkeyden vuoksi.
(6) Muutetaan päätös 2000/284/EY vastaavasti.
(7) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2000/284/EY liite tämän päätöksen liitteen tekstillä.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä lokakuuta 2002.

Labels: 0
3
5
6